text: Børnelokker på spil
  15 januar 2013 kl. 08.45
  Flere folkeskoler i Horsens advarer nu mod en ukendt mand, som har forsøgt at lokke flere børn i tiårsalderen med sig.
  I alt fire gange er børn blevet antastet af en mand - senest i fredags, hvor han spurgte en tiårig dreng, om han ville med hjem.
  Hændelserne har skabt bekymring blandt lærere, elever og forældre, skriver Horsens Folkeblad.
  Flere forældre er begyndt at hente deres børn fra skole i stedet for at lade dem gå eller cykle hjem selv.
  